Flavell Te Ururoa: Motions — Nuclear Disarmament—Treaty on the Non-Proliferation of Nuclear Weapons Review Conference 
Flavell Te Ururoa: Motions — Nuclear Disarmament—Treaty on the Non-Proliferation of Nuclear Weapons Review Conference 
[Volume:662;Page:10810] 
TE URUROA FLAVELL (Maori Party—Waiariki) 
: 
 Tena koe Mr Assistant Speaker. Kia ora ano tatau katoa e hoa ma. Rua wiki kua hipa ake i tu au ki roto i te whare o te United Nations i roto i te ahuatanga o te whakahihi mo te tu o Aotearoa i a ia e korero ana mo nga iwi taketake o te ao. Mena ka tu koe ki roto i tera whare kua mohio tonu koe ara noa atu te whanui te wharoa o nga korero kua korerohia e pa ana ki nga take o te ao. No reira ka marama tonu i a koe e tu ana ki reira e mo enei take penei i tenei na he take nui he take hohonu e pa ana ki te whanuitanga o te ao. No reira anei te Pati Maori kua tae mai ki tenei o nga kaupapa e tu whakahihi nei mo te tu o Aotearoa ki te mau pumau ki tenei o nga kaupapa ara kia watea a Aotearoa ki enei momo take kia noho nuclear free 
tonu a Aotearoa. Me ki kei te whakaae atu ki te ahuatanga i tenei wa tonu nei te wa e korerohia ana nga take nei mo te nuclear disarmament i roto i tera tiriti e korerohia ana ko te 
non-proliferation of nuclear weapons 
 
 i te hui ki taku mohio i roto o Amerika i nga ra tata kua hipa a tae ra no ki te mutunga o tenei marama. Kai te tautoko ake i te ahuatanga o te korero a te mema Paremata a Phil Twyford nana tenei take i kokiri ki roto i te Whare Paremata ka mihi ra ki a ia. 
No nga rua toru wiki pea kua hipa ake i tautoko ake te tiamana o te Centre for Arms Control and Non-Proliferation i 
te ahuatanga o te tu o Aotearoa mo tenei take. Ka mutu i tautoko ake te ngako o tenei kaupapa. Lieutenant General Robert Gard mai i Amerika i Washington tonu i a ia e korero ana mo te Nuclear Security Summit 
.  
Ko tana korero he whakanui i a Aotearoa “hei toa” mo nga take e korerohia nei. Ka mutu mo te toa o Aotearoa ki te whakakore momo pu e korerohia ana ka mutu ki te whai i nga tikanga here kia whakakore i enei momo pu kino nei me ki. Ka mutu me tu whakahihi a Aotearoa na runga i te ahuatanga o nga korero o te Rt Hon David Lange te wa i a ia Pirimia ana toru tekau tau kua hipa ake. Nana tenei take i heri ki mua i te aroaro o te ao i tera o nga tau patupatu i Ranana i Ingarangi tonu. 
I nga tau 1980s ko te Ropu Reipa i tu tonu ki mua i te aroaro o te ao ki te whakatau ki te ki atu ki te ao ehara a Aotearoa i te wahi tika mo era momo waka kia haramai ki Aotearoa nei me aua momo pu kua noho watea tonu a Aotearoa i era momo pu. Ka mutu ko ta Aotearoa he whakakore i tera momo whainga hei tiaki i to tatau ake whenua. He ki atu waiho era take ki wahi ke ara te nuclear armament 
. 
 No reira na runga i tera whakaaro ake anei tatau e korero nei me te noho ahua rangirua tonu tenei na runga i te mea rau tau kua hipa ake ko te Ropu Reipa i whakahe i etahi o nga whakataunga i kokirihia e te United Nations General Assembly 
ki te whakanui i te ahuatanga o te nuclear-free world 
. 
 E toru nga whakataunga i puta a me penei rawa korerohia ki roto i te reo Pakeha tuatahi the major powers to reduce their nuclear arsenals 
  
tuarua stated that the use of nuclear weapons would constitute a violation of the charter 
  
tuatoru perceives nuclear weapons as posing “the most serious threat to the survival of mankind”. 
No reira anei au e whakaaro ake ana he aha te take e penei ana te ahuatanga o te Ropu Reipa e kokiri nei i tenei take engari no nga toru tau kua hipa i whakahe nei i nga whakataunga. 
Hoi ano he korero hitori tera he korero no nga tau kua hipa. Engari tona mutunga mai i tautoko a Aotearoa i te taha o nga whenua o NATO i te taha o Ahitereiria he mema katoa i raro i te korowai o te global nuclear alliance o te 
Hononga o Amerika. No reira anei tatau i tenei po e korero ana i te take nei me te whakaaro ake tera pea kua huri te Kawangatanga hou nei ki te ata titiro ki nga take kua kokirihia ketia e etahi ka mutu ka ata titiro ki te painga mo Aotearoa. No reira kai te tino whakaae atu ka mihi ra ki te tangata nei ki a Matua Twyford me tana whakahou ano ra i tona ake ropu mo nga take kua korerohia ka mutu te tumanako ia ka tu ano a Aotearoa “hei toa” mo tenei take te nuclear disarmament 
. 
Kei te 
tautoko te Pati Maori i te whakataunga o te Tumuaki o te Kotahitanga o nga Whenua o te Ao a Ban Ki-moon i a ia e kokiri ana i tenei take mo te United Nations Security Council summit mo enei take kei te ahua ohorere tonu mo te nui o te putea ka whakapauhia i runga i enei momo pu. E ai ki nga korero hipa noa atu i te $1 trillion 
kaore au i mohio te ingoa Maori mo te “trillion” 
engari tera korero tera; trillion tara e whakapauhia e Amerika ki runga i enei momo pu. He mea nui tera he aha te he o te whakapau ki runga i te hunga pohara. A hoi ano kai te tautoko te Pati Maori i te ahuatanga o Aotearoa kia tau te rongomau te rangimarie ki runga i te ao. No reira me whai i tera kia kore whakapau moni ki te hoko pu ka mutu ka tautoko ake i te tu o nga five-point plan 
i kokirihia e Ban Ki-moon hei whakatau i enei momo take i te ao. Na runga i tera whakaaro ka mihi ki te mema ki te Whare tena koutou kia ora tatau. 
[ 
Greetings to you Mr Assistant Speaker and to us all fellow colleagues once again. It has been 2 weeks since I stood proudly in the United Nations building as the Minister of Maori Affairs the Hon Dr Pita Sharples addressed the indigenous peoples of the world on New Zealand’s position. It is not until one stands in that building and experiences it for oneself that one realises just how broad and far-reaching statements impact on the world at large. So the Maori Party members come to this issue among the ones before us proud of our stance to ensure that the Nuclear Free Policy remains in New Zealand. We agree to the circumstance at this moment right now; and during the discussions on issues relating to nuclear disarmament at the Treaty on the Non-Proliferation of Nuclear Weapons conference to my knowledge America was involved in days just past and right up to the end of this month. I support Phil Twyford who proposed and brought this matter before the House and acknowledge him.  
In the past 2 or 3 weeks the chair of the Center for Arms Control and Non-Proliferation reinforced our unique standing on this issue supporting the nub of this policy. Lieutenant General Robert Gard from Washington in talking about the Nuclear Security Summit said that New Zealand has been a “champion” in pressing nuclear weapons States to meet their obligations and disarm. Further to that New Zealand can be proud of the stand taken some 30 years ago under the leadership of the late Rt Hon David Lange as Prime Minister when he took this issue before the world in one of the debates in London in the very heart of England.  
During the 1980s Labour stood up in the world by banning nuclear ships and declaring New Zealand nuclear-free. At the same time New Zealand rejected the possibility of nuclear deterrence as part of a national security strategy and stated quite firmly that nuclear armament should be taken to somewhere else. In that context I am somewhat perplexed because just 2 years ago Labour opposed some resolutions that the United Nations General Assembly put forward to promote a nuclear-free world. Three resolutions were as follows and I will put them in English. The first one called for the major powers to reduce their nuclear arsenals; the second one stated that the use of nuclear weapons would constitute a violation of the charter; and the third perceived nuclear weapons as posing “the most serious threat to the survival of mankind”. So here I am wondering why Labour members should be putting this matter forward when just 3 years ago they opposed the resolutions.  
But never mind that was just a historical account of the past. At the end of it all New Zealand with NATO countries and Australia voted in favour of being members of the United States global nuclear alliance. So here we are tonight talking about this matter and confident at the same time that the new Government is prepared to review decisions and act in the best interests of New Zealand. We totally agree with that and recognise Mr Twyford’s efforts in turning his party’s viewpoint round in respect of the issues that were discussed. The real hope is that New Zealand will once again be seen as a champion of nuclear disarmament.  
The Maori Party supports the call from the United Nations Secretary-General Ban Ki-moon that set the context for the United Nations Security Council summit on these issues. But we are still amazed at the size of the funding spent on nuclear weapons. According to estimated costs it far exceeds $1 trillion. I do not know what the Maori word for trillion is but that is another issue; more than $1.3 trillion is being spent by the United States on nuclear arms. That is staggering. What is wrong with spending that amount on the poor? Nevertheless the Maori Party supports peacekeeping functions in the world and advocates that money should not be spent on arms. In addition we support the five-point plan put forward by Ban Ki-moon to address this kind of global issue. On that thought I acknowledge the member and the House by extending greetings to you and to us 
.]